**2016-2017 metų žiemos paukštis – suopis (Buteo spp.)**

Kadangi suopiai pakankamai įprasti paukščiai žiemą, siekiant pernelyg neapkrauti duomenų siuntimu tiek pačių stebėtojų, tiek ir ir duomenų rinkėjų, prašytume savo duomenis registruoti sąsiuviniuose ar kompiuterinėse laikmenose ir juos atsiųsti jau apibendrintus, iškart pasibaigus stebėjimo sezonui t.y. atsiųsti stebėjimų duomenis kovo pirmomis dienomis. Tokiu būdu, nereikės kaskart pateikinėti duomenų apie tose pačiose vietose matytus paukščius. Rekomenduojame duomenis pateikti 2 lentelių forma:

*Pavyzdys*1 lentelė. Stebėjimo vieta ir pastebėtų paukščių skaičius

|  |  |  |  |
| --- | --- | --- | --- |
| **Data** | **Paieškos vieta (plotas arba nuvažiuota atkarpa** | **Nuvažiuota km** | **Stebėtų paprastųjų/tūbuotųjų suopių skaičius** |
| 2016-12-01 | Kauno HES-Patamušėlis-Vainatrakis-Pakuonis-Pabališkiai-Išlaužas-Garliava(Kauno apskr.) | 60 | 6/1 |
| 2016-01-02 | Didžiosios Lapės-Boniškiai-Vandžiogala-Rokiškis (Kauno raj.)-Babtai-Kaunas | 55 | 5/0 |

**2 lentelė.** Duomenys apie pastebėtus paukščius

|  |  |  |
| --- | --- | --- |
| **Suopio rūšis** | **Konkreti stebėjimo data, arba stebėta nuo...iki...** | **Koordinatės, vietovė (būtina nurodyti rajoną)** |
| **Paprastasis suopis** | **Tūbuotasis suopis** | **Neidentifikuotas suopis** |
|  | X |  | 2017-12-01 | 497469, 6069538 (LKS)Kauno raj. |
| X |  |  | Nuo 2017-12-02 iki 2018-01-01 | 54.74222, 23.977053 (WGS) Kauno raj. |
|  |  |  |  |  |

Neturintiems specialių prietaisų koordinatėms nustatyti jas galima automatiškai surasti žemėlapyje www. maps.lt suradus stebėjimo vietą, tiksliai toje vietoje paspaudus dešinįjį pelės klavišą ir pasirinkus parinktį „Gauti taško koordinates“..

Akcijoje kviečiame aktyviai dalyvauti ne tik patyrusius paukščių stebėtojus, bet ir visus tuos, kurie mano, kad pažįsta ar sugebėtų pažinti soupį, ypač žmones daugiau laiko praleidžiančius gamtoje – aplinkos apsaugos darbuotojus, medžiotojus, miškininkus.

Duomenis prašytume siųsti el. paštu: modruzauskas@hotmail.com